CELEX: 32000D0040
Language: lv
Date: 1999-12-16 00:00:00
Title: Komisijas Lēmums (1999. gada 16. decembris), ar ko nosaka ekoloģiskos kritērijus Kopienas ekomarķējuma piešķiršanai ledusskapjiem (izziņots ar dokumenta numuru C(1999) 4522)Dokuments attiecas uz EEZ.

Svarīgs juridisks paziņojums

|

32000D0040

Komisijas Lēmums (1999. gada 16. decembris), ar ko nosaka ekoloģiskos kritērijus Kopienas ekomarķējuma piešķiršanai ledusskapjiem (izziņots ar dokumenta numuru C(1999) 4522)Dokuments attiecas uz EEZ.  

Oficiālais Vēstnesis L 013 , 19/01/2000 Lpp. 0022 - 0026 CS.ES Nodaļa 15 Sējums 05 Lpp. 11  - 15 ET.ES Nodaļa 15 Sējums 05 Lpp. 11  - 15 HU.ES Nodaļa 15 Sējums 05 Lpp. 11  - 15 LT.ES Nodaļa 15 Sējums 05 Lpp. 11  - 15 LV.ES Nodaļa 15 Sējums 05 Lpp. 11  - 15 MT.ES Nodaļa 15 Sējums 05 Lpp. 11  - 15 PL.ES Nodaļa 15 Sējums 05 Lpp. 11  - 15 SK.ES Nodaļa 15 Sējums 05 Lpp. 11  - 15 SL.ES Nodaļa 15 Sējums 05 Lpp. 11  - 15

		Komisijas Lēmums(1999. gada 16. decembris),ar ko nosaka ekoloģiskos kritērijus Kopienas ekomarķējuma piešķiršanai ledusskapjiem(izziņots ar dokumenta numuru C(1999) 4522)(Dokuments attiecas uz EEZ)(2000/40/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1992. gada 23. marta Regulu (EEK) Nr. 880/92 par Kopienas ekomarķējuma piešķiršanas sistēmu [1] un jo īpaši tās 5. panta 1. punkta otro daļu,(1) tā kā Regulas (EEK) Nr. 880/92 5. panta 1. punkta pirmajā daļā paredzēts Kopienas ekomarķējuma piešķiršanas nosacījumus definēt ražojumu grupām;(2) tā kā Regulas (EEK) Nr. 880/92 10. panta 2. punktā noteikts, ka attiecīgā ražojuma ekoloģiskās īpašības jānovērtē pēc īpašiem ražojumu grupai noteiktiem kritērijiem;(3) tā kā ir lietderīgi noteikt kritērijus, noteikšanas metodes un enerģijas patēriņa klases saskaņā ar Komisijas 1994. gada 21. janvāra Direktīvu 94/2/EK par Padomes Direktīvas 92/75/EEK ieviešanu attiecībā uz mājsaimniecības ledusskapju, saldētavu un attiecīgo kombinēto ierīču energomarķējumu [2], kā arī energoefektivitātes prasības pielāgot tehnoloģiskajiem jauninājumiem un tirgus norisēm;(4) tā kā Kopienas ekomarķējuma piešķiršanai ledusskapjiem ar Lēmumu 96/703/EK [3] Komisija noteikusi ekoloģiskos kritērijus, kuru spēkā esamības termiņš saskaņā ar minētā lēmuma 3. pantu ir līdz 1999. gada 27. novembrim;(5) tā kā ir ieteicams pieņemt jaunu lēmumu un noteikt ekoloģiskos kritērijus šai ražojumu grupai, lai ledusskapju ražotājiem un importētājiem dotu iespēju iesaistīties Kopienas ekomarķējuma piešķiršanas sistēmā;(6) tā kā saskaņā ar Regulas (EEK) Nr. 880/92 6. pantu Komisija ir apspriedusies forumā ar galvenajām interešu grupām;(7) tā kā šajā lēmumā noteiktie pasākumi saskan ar atzinumu, ko sniegusi komiteja, kura izveidota saskaņā ar Regulas (EEK) 880/92 7. pantu,IR PIEŅĒMUSI ŠO LĒMUMU.1. pantsRažojumu grupa "ledusskapji" (še turpmāk "ražojumu grupa") ir:mājsaimniecības ledusskapji, kameras saldētu pārtikas produktu glabāšanai, saldētavas pārtikas produktiem un attiecīgas kombinētās ierīces ar elektrisko barošanu no tīkla.Pie minētās ražojumu grupas nepieder ierīces, kam var izmantot citus enerģijas avotus, piemēram, baterijas.2. pantsRažojumu grupas ekoloģiskās īpašības un piemērotību lietošanai novērtē, pamatojoties uz kritērijiem, kuri noteikti pielikumā.3. pantsRažojumu grupas definīcija un ražojumu grupai noteiktie kritēriji ir spēkā no šā lēmuma izsludināšanas dienas līdz 2002. gada 1. decembrim. Ja tomēr 2002. gada 1. decembrī vēl nav pieņemts jauns lēmums, ar ko nosaka šīs ražojumu grupas definīciju un kritērijus šai ražojumu grupai, minētais spēkā esamības termiņš beidzas vai nu 2003. gada 1. decembrī, vai jaunā lēmuma pieņemšanas dienā – attiecīgi izvēloties agrāko dienu.4. pantsAdministratīvām vajadzībām šai ražojumu grupai tiek piešķirts ciparu kods "012".5. pantsŠis lēmums ir adresēts dalībvalstīm.Briselē, 1999. gada 16. decembrīKomisijas vārdā —Komisijas locekleMargot Wallström[1] OV L 99, 11.4.1992., 1. lpp.[2] OV L 45, 17.2.1994., 1. lpp.[3] OV L 323, 13.12.1996., 34. lpp.--------------------------------------------------PIELIKUMSEKOLOĢISKIE KRITĒRIJIPAMATPRINCIPILai ierīcei piešķirtu ekomarķējumu, tai jāatbilst šajā pielikumā noteiktajiem kritērijiem, kuru mērķis ir veicināt:- enerģijas izmantošanas izraisīto ekoloģisko kaitējumu samazināšanu un nelabvēlīgo ietekmi (atmosfēras sasilšanu, paskābināšanos, neatjaunojamo dabas resursu izsīkšanu), samazinot enerģijas patēriņu,- ar ozona slāni noārdošu un citu bīstamu vielu izmantošanu saistītā ekoloģiskā kaitējuma vai videsbīstamības samazināšanu, samazinot šādu vielu izmantošanu,- ekoloģiskā kaitējuma vai videsbīstamības samazināšanu, ko var radīt globālo sasilšanu veicinātāju vielu lietošana.Minētie kritēriji veicina arī labākās prakses īstenošanu (optimālu vides resursu izmantošanu) un palielina patērētāju izpratni par vidi.Turklāt plastmasas sastāvdaļu marķēšana veicina ierīces pārstrādi.Kompetentajām iestādēm, izskatot pieteikumus un uzraugot atbilstību šajā pielikumā noteiktajiem kritērijiem, ir ieteicams ņemt vērā atzītu vides pārvaldības sistēmu īstenošanu, piemēram, EMAS vai ISO 14001. (Piezīme: šādas pārvaldības sistēmas ieviest nav obligāti).GALVENIE KRITĒRIJI1. Enerģijas ietaupījumsIerīces energoefektivitātei jābūt vismaz par 42 % zemākai, nekā noteikts Direktīvas 94/2/EK [1], izmantojot to pašu testēšanas metodi EN 153 un to pašu klasifikāciju 10 kategorijās.Pretendents iesniedz Komisijas Direktīvas 94/2/EK 2. panta 1. punktā minētās tehniskās dokumentācijas eksemplāru. Šajā dokumentācijā jābūt pārskatiem par vismaz trijiem enerģijas patēriņa mērījumiem, kas veikti saskaņā ar EN 153. Minētajos mērījumos iegūtais vidējais aritmētiskais lielums ir mazāks par iepriekšējā prasībā noteikto vai vienāds ar to. Lielums, kas deklarēts energomarķējumā, nedrīkst būt mazāks par minēto vidējo lielumu, un energoefektivitātes klasei, kas norādīta enerģijas patēriņa marķējumā, jāatbilst minētajam vidējam lielumam.Ja veic verifikāciju, kas nav prasīta, iesniedzot pieteikumu, kompetentās iestādes ņem vērā standartā EN 153 noteiktās pielaides un kontroles procedūras.2. Aukstumaģentu un poru veidotāju vielu ietekmes samazināšana uz ozona slāņa noārdīšanosIerīces dzesēšanas kontūrā izmantojamo aukstumaģentu un siltumizolācijas ražošanai lietoto poru veidotāju vielu –poroforu – ietekmei uz ozonā slāņa noārdīšanos jābūt vienādai ar nulli.Pieteikuma iesniedzējs iesniedz deklarāciju par ražojuma atbilstību šīm prasībām. Pieteikuma iesniedzējs un/vai attiecīgi tā piegādātājs kompetentajai iestādei, kas pietikumu novērtē, norāda, kādi aukstumaģenti un porofori ir izmantoti, un sniedz ziņas par to ietekmi uz ozona slāņa noārdīšanos.3. Aukstumaģentu un poru veidotāju vielu ietekmes samazināšana uz globālo sasilšanuIerīces dzesēšanas kontūrā izmantojamo aukstumaģentu un siltumizolācijas ražošanai lietoto poru veidotāju vielu –poroforu – globālās sasilšanas veicināšanas potenciālam jābūt mazākam par 15 (kas izteikts CO2 ekvivalentos 100 gadu laikposmā).Pieteikuma iesniedzējs iesniedz deklarāciju par ierīces atbilstību šīm prasībām. Pieteikuma iesniedzējs un/vai attiecīgi tā piegādātājs kompetentajai iestādei, kas pietikumu novērtē, norāda, kādi aukstumaģenti un porofori ir izmantoti, un sniedz ziņas par to globālās sasilšanas veicināšanas potenciālu.PAPILDUS KRITĒRIJI4. Ekspluatācijas laika pagarināšanaRažotājs sniedz komercgarantiju, kas nodrošina, ka ierīce darbosies vismaz trīs gadus. Šāda garantija ir spēkā no piegādāšanas datuma patērētājam.Tiek garantēts, ka saderīgas rezerves daļas ir pieejamas 12 gadus pēc tam, kad pārtraukta ražošana.Pieteikuma iesniedzējs iesniedz deklarāciju par ražojuma atbilstību šīm prasībām.5. Atpakaļpieņemšana un pārstrādeRažotājs bez maksas piedāvā pieņemt atpakaļ ledusskapi un nomainītos komponents pārstrādei, izņemot šādus lietotāja piesārņotus priekšmetus (piemēram, ja ledusskapis lietots medicīnas vai kodolnozares iestādē).Turklāt ražojums atbilst šādiem kritērijiem:1. Ražotājs pārbauda ledusskapja demontāžu un iesniedz ziņojumu par demontāžu. Ziņojumā cita starpā apliecina, ka:- savienojumi ir viegli atrodami un viegli sasniedzami,- elektroniskie bloki ir viegli atrodami un demontējami,- ražojums ir viegli izjaucams, izmantojot parastos instrumentus,- nesaderīgie un bīstamie materiāli ir atdalāmi.2. Plastmasas daļām, kas smagākas par 50 gramiem, ir jābūt pastāvīgam marķējumam, ar ko identificē tā materiālu saskaņā ar ISO 11469. Šī prasība neattiecas uz plastmasas detaļām, kas izgatavotas ar ekstrūzijas paņēmienu.3. Plastmasas detaļas, kas smagākas par 25 gramiem, nesatur šādus liesmas slāpētājus:Nosaukums | CAS numurs |dekabromdifenils | 13654–09–6 |monobromdifenilēteris | 101–55–3 |dibromdifenilēteris | 2050–47–7 |tribromdifenilēteris | 49690–94–0 |tetrabromdifenilēteris | 40088–47–9 |pentabromdifenilēteris | 32534–81–9 |heksabromdifenilēteris | 36483–60–0 |heptabromdifenilēteris | 68928–80–3 |oktabromdifenilēteris | 32536–52–0 |nonabromdifenilēteris | 63936–56–1 |dekabromdifenilēteris | 1163–19–5 |hlorparafīni ar virknes garumu 10 līdz 13 C atomi un ar hlora saturu > 50 masas % | 85535–84–8 |4. Plastmasas detaļas, kas smagākas par 25 gramiem, nesatur liesmas slāpētājas vielas vai preparātus, kuri satur vielas, kam piešķirts vai varētu tikt piešķirts kāds no riska apzīmējumiem – R45 (var izraisīt vēzi), R46 (var izraisīt pārmantojamu ģenētisku bojājumu), R50 (ļoti toksiska ūdens organismiem), R51 (indīga ūdens organismiem), R52 (kaitīga ūdens organismiem), R53 (var izraisīt hronisku negatīvu ietekmi uz ūdens vidi), R60 (var negatīvi ietekmēt auglību) vai R61 (var kaitēt nedzimušam bērnam), vai jebkurš riska apzīmējumu apvienojums, kā definēts Padomes 1967. gada 27. jūnija Direktīvā 67/548/EEK [2], kurā jaunākie grozījumi izdarīti ar Komisijas Direktīvu 98/98/EEK [3].Šī prasība neattiecas uz liesmas slāpētājiem tad, ja tie lietoti maina ķīmiskās īpašības tā, ka uz tiem vairs nevar attiecināt kādu no iepriekš uzskaitītajiem riska apzīmējumiem, un ja apstrādātajā daļā mazāk par 0,1 % no liesmas slāpētāja pēc lietošanas paliek sākotnējā veidā.5. Lai veicinātu nākotnē to iespējamo reģenerāciju, uz ierīces piestiprinātajā datu plāksnītē vai blakus tai jānorāda, kāds aukstumaģents tajā izmantots un kāds porofors lietots siltumizolācijas ražošanai.Pieteikuma iesniedzējs iesniedz deklarāciju par ražojuma atbilstību šīm prasībām. Pieteikuma iesniedzējs iesniedz demontāžas ziņojuma eksemplāru kompetentajai iestādei, kas izskata pieteikumu. Pieteikuma iesniedzējs un/vai attiecīgi tā piegādātājs vai piegādātāji šais kompetentajai iestādei norāda, kādi aukstumaģenti un porofori izmantoti, un kādi liesmas slāpētāji, ja tos lieto, ir plastmasas detaļās, kas smagākas par 25 gramiem, vai uz tām.6. Norādījumi lietotājiemIerīci pārdod kopā ar lietošanas pamācību, kurā ir norādījumi par ekoloģiski pareizu lietošanu, jo īpaši:1. ar šādu tekstu uz vāka vai pirmajā lappusē: "Šajā lietošanas instrukcijā sniegta informācija, kā līdz minimumam samazinātu nelabvēlīgo ietekmi uz vidi";2. ieteikumi par ierīces ekspluatācijai nepieciešamās elektroenerģijas optimālu izmantošanu, tostarp:2.1. norādījumi par ledusskapja novietojumu vai uzstādīšanu, kuros cita starpā norādīti ledusskapim apkārt esošās brīvās telpas minimālie izmēri, kas vajadzīga pietiekamas gaisa cirkulācijas nodrošināšanai, teikts, ka gadījumos, kad patērētājam ir tādas iespējas, ievērojumu patērējamās enerģijas ekonomiju var panākt, ierīci neapkurinātā vai vēsākā telpā,2.2. padoms patērētājam ierīci nenovietot sildierīču (piemēram, krāšņu, apkures radiatoru) tiešā tuvumā vai tiešā saules gaismā; padoms patērētājam vajadzības gadījumos ierīci izolēt no siltuma avotiem sienās vai grīdā,2.3. norādījums par to, ka termoregulatora iestatījums ir atkarīgs no apkārtējās temperatūras, un tāpēc noregulētā temperatūra jāpārbauda ar šim nolūkam piemērotu termometru (jāsniedz paskaidrojumi, kā tas darāms),2.4. norādījums, ka durvis vai vāks jāvirina ne biežāk kā vajadzīgs un ne ilgāk kā nepieciešams, īpaši tas attiecas uz vertikāli stāvošajiem ledusskapjiem,2.5. ieteikums karstus pārtikas produktus pirms novietošanas ierīcē atdzesēt, jo ūdens tvaiki, kas ceļas no šādiem produktiem, veicina iztvaikotāja apledošanu, norādot, ka veselības un higiēnas apsvērumu dēļ šim dzesēšanas laikam jābūt iespējami īsam,2.6. norādījums, ka uz dzesētāja nedrīkst būt bieza ledus kārta, un pietiekami bieža atkausēšana veicina ledus slāņa neveidošanos,2.7. norādījums nomainīt durvju blīvi, kad tā vairs labi nepieguļ,2.8. norādījums pēc ierīces pārvietošanas to atkal ieslēgt tikai pēc pietiekami ilga laika,2.9. norādījums turēt tīru no putekļiem vai virtuves kvēpiem kondensatoru ierīces aizmugurē un telpu zem tās,2.10. informācija, ka iepriekšminēto jautājumu neievērošanas dēļ var paaugstināties elektroenerģijas patēriņš;3. norādījums, ka potenciālās videsbīstamības un iespējamās kaitīgās iedarbības dēļ uz cilvēka organismu ir jānovērš kondensatora (siltummaiņa) bojājuma iespējas ierīces aizmugurē vai citi notikumi, kuru rezultātā aukstumaģents izplūst vidē, rokasgrāmatā īpaši jānorāda, ka ledus noņemšanai no iztvaikotāja nevar izmantot asus priekšmetus (piemēram, nažus, skrūvgriežus, u.c.), jo ar tiem iztvaikotāju var bojāt;4. informācija, ka ierīcē ir šķidrumi un ka tā ir izgatavota no detaļām un materiāliem, kurus var izmantot atkārtoti un/vai pārstrādāt;5. padoms, kā patērētājs var izmantot ražotāja atpakaļpieņemšanas piedāvājumu.Pieteikuma iesniedzējs iesniedz deklarāciju par ražojuma atbilstību šīm prasībām. Pieprasītājs kompetentajai iestādei, kura novērtē tā pieteikumu, iesniedz lietošanas pamācības eksemplāru.7. Trokšņu emisijas ierobežojumiIerīces gaisā vadītais troksnis, ko nosaka kā skaņas jaudu, nedrīkst būt lielāks par 42 dB(A) (re lpW).Informāciju par ierīces trokšņa līmeni sniedz patērētājam skaidri redzamā veidā. To dara, šo informāciju iekļaujot ledusskapju energomarķējumā.Trokšņu līmeņa mērījumi jāveic un ar troksni saistītā informācija jāsniedz saskaņā ar Padomes Direktīvu 86/594/EEK [4], izmantojot standartu EN 28960.Šis kritērijs neattiecas uz saldēšanas skapjiem, kas minēti 9. kategorijā "saldētavas pārtikas produktiem, saldēšanas skapji" Direktīvas 94/2/EK IV pielikumā.Pieteikuma iesniedzējs iesniedz deklarāciju par ražojuma atbilstību šīm prasībām.8. Informācija patērētājamPatērētājiem labi redzamā vietā (blakus marķējumam, ja iespējams) jābūt šādam uzrakstam:- Šis ražojums atbilst Eiropas Savienības ekomarķējuma saņemšanai noteiktajām prasībām, jo efektīvi izmanto elektroenerģiju, neapdraud ozona slāni un tam ir samazināta ietekme uz siltumnīcas efekta rašanos.[1] OV L 45, 17.2.1994., 1. lpp.[2] OV 196, 16.8.1967., 1. lpp.[3] OV L 355, 30.12.1998., 1. lpp.[4] OV L 344, 6.12.1986., 24. lpp.--------------------------------------------------